《题旌忠亭》
宋代·佚名

转战谯门日再晡，空拳犹自把戈鈇。
身垂虎口方安坐，命弃鸿毛更疾呼。
柱下杲卿存断节，袴间杵臼得遗孤。
可怜三尺英雄气，不愧山西士大夫。
贼壮兵孤众胆惊，忠臣此日见专城。
负君罪大宁如死，守土诚坚不问生。
报国寸心无自愧，呼天浩气几时平。
潺湲多少英雄泪，千古封江不断声。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。